ຊາວໂລກ ພາກັນລະນຶກເຖິງ ມື້ລາງ ຜູ້ນຳອາຟຣິກາໃຕ້ ທ່ານ Nelson Mandela (ສະ​ໄລ​ດ໌/ວີດີໂອ)
ຊາວໂລກ ພາກັນລະນຶກເຖິງວັນ ມື້ລາງຜູ້ນຳອາຟຣິກາໃຕ້ ທ່ານ Nelson Mandela ໃນວັນທີ 18 ເດືອນກໍລະກົດ.
ນີ້ເປັນເທຶ່ອທໍາອິດ ທີ່ຈະລະນຶກເຖິງວັນຂອງມື້ລາງຜູ້ນຳອາຟຣິກາ ໃຕ້ ນັບຕັ້ງແຕ່ທ່ານໄດ້ເຖິງແກ່ອະສັນຍະກຳ ໃນເດືອນທັນວາປີ ກາຍ ຊຶ່ງຮວມ ອາຍຸໄດ້ 95 ປີ ໃນເວລານັ້ນ ໃນເດືອນພະຈິກ ປີ 2009 ສະຫະປະຊາຊາດ ໄດ້ປະກາດໃຫ້ວັນ ທີ 18 ເດືອນກໍລະກົດ ຊຶ່ງເປັນວັນເກີດຂອງທ່ານ Mandela ນັ້ນ ເປັນວັນ ທ່ານ Nelson Mandela ນັບແຕ່ນັ້ນມາ ຫລາຍລ້ານຄົນຢູ່ໃນທົ່ວໂລກໄດ້ພາກັນລະນຶກເຖິງ ຂີດໝາຍຂອງວັນດັ່ງກ່າວໂດຍການອາສາສະມັກ 67 ນາທີ ຂອງ ເວລາເຂົາເຈົ້າ ຄືນຶ່ງນາທີຕໍ່ທຸກໆປີທີ່ທ່ານ Mandela ໄດ້ຕໍ່ສູ້ ເພື່ອຄວາມສະເໝີພາບສຳລັບ ເຮັດວຽກເພື່ອ ການກຸສົນ ປະທານາທິບໍດີ ອາຟຣິກາໃຕ້ ທ່ານ Jacob Zuma ໄດ້ຮຽກຮ້ອງປະຊາຊົນ ໃນປະເທດຂອງ ທ່ານ ຈົ່ງໃຫ້ກຽດແກ່ ທ່ານ Mandela ໃນປີນີ້ ໂດຍການມ້ຽນມັດທຳຄວາມສະອາດຢູ່ອ້ອມ ແອ້ມບ້ານເຮືອນເຂົາເຈົ້າ ທ່ານກ່າວວ່າ ການເຮັດວຽກຮ່ວມກັນ ເພື່ອ “ສ້າງສາປະເທດທີ່ງົດງາມຂອງເຂົາເຈົ້າ" ເປັນສິ່ງທີ່ ທ່ານ Madela ໄດ້ສິດສອນໃຫ້ຊາວອາຟຣິກາພາກັນປະຕິ ບັດ